open-index/open-wikipedia-markdown huggingface dataset:
Zeus Stratioksen temppeli

**Zeus Stratioksen temppeli** (*Stratoksen Zeuksen temppeli*) oli antiikin aikainen Zeus Stratiokselle omistettu kreikkalainen temppeli Stratoksen kaupungissa Kreikassa. Sen rauniot sijaitsevat Agrínion kunnassa noin 600 metriä luoteeseen nykyisestä Strátoksen kylästä.

## Historia

Stratoksen Zeuksen temppelin rakentaminen aloitettiin aivan hellenistisen kauden alussa noin vuonna 321 eaa. Temppeli ei ilmeisesti koskaan täysin valmistunut Stratoksen ja Aitolian välisen sodan vuoksi.

Temppelin arkeologiset kaivaukset suoritti École française d’Athènes eli Ranskan arkeologinen koulu vuonna 1924. Suomen Ateenan-instituutti on suorittanut temppelin korkeusrekonstruktion temppelin jäänteiden uudelleen mittauksen pohjalta vuosina 2000–2001 Jari Pakkasen johdolla. Samalla temppelistä tehtiin kolmiulotteinen tietokonemallinnus.

## Rakennus

Zeuksen temppeli sijaitsi Stratoksen kaupunginmuurien ympäröimän alueen luoteisosassa. Temppelirakennus oli peripteraalitemppeli, jonka stylobaatin koko oli noin 16,6 × 32,4 metriä. Arkkitehtuuriltaan temppeli edustaa monin tavoin aikansa eli klassisen ja hellenistisen kauden taitteen siirtymäkautta, ja muistuttaa monin tavoin myöhäisen klassisen kauden temppeleitä Peloponnesoksella. Temppeli oli heksastyyli, eli sen julkisivun kummassakin päässä oli kuusi pylvästä, kun taas pidemmillä sivuilla pylväitä oli 11. Julkisivun pylväiden (peristasis) kokonaismäärä oli näin 30, ja ne edustivat doorilaista tyyliä.

Pylväikön sisäpuolella temppelissä oli naos eli cella sekä pronaos ja opisthodomos, joiden kummankin edessä oli kaksi pylvästä. Temppelin arkkitraavi edusti joonialaista tyyliä, kun taas naoksen pylväät olivat korinttilaista tyyliä. Näin temppeli yhdisteli kaikkia kolmea kreikkalaista tyylisuuntaa. Temppeli oli rakennettu paikallisesta valkoisesta kalkkikivestä.

Temppelin korkeuden arviointi on vaatinut yksityiskohtaisia tutkimuksia. Kussakin pylväässä oli yhdeksän pylväsrumpua. Pakkasen mukaan temppeli oli mittausten perusteella kuitenkin alun perin suunniteltu korkeammaksi niin, että jokaiseen pylvääseen oli tarkoitus tulla kymmenen pylväsrumpua. Jossakin vaiheessa suunnitelmaa muutettiin, ja temppelistä tehtiin matalampi jättämällä pylväät yhdeksän rummun korkuisiksi. Pakkanen ehdottaa syyksi rahavarojen loppumista. Pylväiden korkeudeksi on arvioitu noin 7,9 metriä ja suunnitelluksi korkeudeksi noin 8,7 metriä. Temppelin osien mittasuhteet vaikuttavat perustuvan johonkin paikalliseen 10,53 cm:n pituiseen mittayksikköön, joka on ilmeisesti ollut kolmasosa paikallisesta jalasta (31,6 cm).

Temppelistä on säilynyt sen perustukset sekä ainakin 113 pylväsrumpua, 11 kapiteelia sekä muita rakenneosia. Rakennuksen jääminen keskeneräiseksi näkyy siinä, ettei pylväitä ollut uritettu, toisin sanoen niissä ei ollut kanneluureja, eikä niistä ollut poistettu niiden siirtämisessä rakennusaikana tarvittuja ulokkeita.

## Lähteet

## Kirjallisuutta
* 

## Aiheesta muualla
Cliff Pu

**Clifford Pu** (s. 3. kesäkuuta 1998 North York, Ontario, Kanada) on kanadalainen jääkiekkoilija, joka pelaa Slovakian pääsarjassa Extraliga-joukkue HK Dukla Michalovcessa. Pu on pelipaikaltaan oikea laitahyökkääjä, mutta hän osaa pelata myös keskellä. *The Sports Forecaster* -sivuston mukaan Pu on monipuolinen kahden suunnan hyökkääjä, joka on hyvä pelintekijä ja käyttökelpoinen erikoistilanteissa. Hänen tulisi kuitenkin lisätä vielä voimaa maksimoidakseen potentiaalinsa NHL-tasolla. Pu laukoo oikealta.

## Ura
### Junioriura
Pu syntyi Ontarion North Yorkissa, mutta kasvoi Richmond Hillissä. Hänen kasvattajaseuransa on Toronto Marlboros, jonka Minor Midget -junioreissa Pu voitti kauden 2013–2014 päätteeksi sekä OHL Cupin mestaruuden että OHL Gold Cupin hopeaa. Oshawa Generals varasi hänet 16. pelaajana OHL:n varaustilaisuudessa 2014. Pu siirtyi joukkueeseen kaudeksi 2014–2015, mutta kesken kauden, vuoden 2015 vaihteessa Generals kuitenkin kauppasi hänet ja Josh Sterkin London Knightsiin vaihdossa Michael McCarroniin ja Dakota Mermisiin. Pu teki OHL:n tulokaskautensa aikana yhteensä 41 runkosarja- ja viidessä playoff-ottelussa tehot 4+5=9. Kaudella 2015–2016 hän teki liigan runkosarjassa 31 tehopistettä ja pudotuspeleissä 13 tehopistettä. Pu voitti kauden päätteeksi OHL:n mestaruuden, J. Ross Robertson Cupin sekä Memorial Cupin.

Buffalo Sabres varasi Pun kolmannella kierroksella 69. pelaajana . Kaudella 2016–2017 hän oli London Knightsin paras pistemies ja syöttäjä tehoilla 35+51=86, joilla Pu sijoittui koko OHL:n pistepörssissä kahdeksanneksi. Hänet valittiin kauden päätteeksi liigan kolmanteen tähdistökentälliseen. Viimeisellä juniorikaudellaan 2017–2018 Pu nousi Knightsin varakapteeniksi. Lokakuussa 2017 hän teki kolmivuotisen tulokassopimuksen Sabresin kanssa. Kauden loppupuolella Knights myi Pun Kingston Frontenacsiin.

### Ammattilaisura
Elokuussa 2018 Sabres myi oikeutensa Puhun Carolina Hurricanesiin vaihdossa Jeff Skinneriin. Pu siirtyi Hurricanesin farmijoukkueeseen AHL-liigan Charlotte Checkersiin. Keväällä 2019 Hurricanes kauppasi Pun Florida Panthersiin vaihdossa Tomáš Jurčoon ja mahdollisiin varausvuoroihin. Lokakuussa 2020 Pu vaihdettiin Columbus Blue Jacketsin Markus Nutivaaraan.

### Maajoukkueessa
Pu edusti Kanadan Mustaa joukkuetta World U-17 Hockey Challengessa marraskuussa 2014.

## Muuta
Pun isä Jun on lähtöisin Kiinasta, josta hän muutti varhaisteini-iässä perheineen Kanadaan.

## Tilastot

## Lähteet
*
*

### Viitteet
May-Britt Seitava

**Maj-Britt Carita Stierncreutz** (o.s. **Seitava**; 24. helmikuuta 1942 – 28. heinäkuuta 2022 Helsinki) oli suomalainen valokuvamalli ja näyttelijä, joka oli 1960-luvulla yksi muotikuvissa useimmin nähdyistä malleista. Suomen muotimaailman lisäksi Seitava oli 1960-luvun alkupuolella *[[Vogue]]*-lehden mallina Pariisissa ja 1970-luvun taitteessa hollantilaisen mallitoimiston listoilla. 

Seitava teki ranskan kielellä naispääosan Maunu Kurkvaaran lyhytelokuvassa *Pourquoi?*, joka on yksi osa pohjoismaisten ohjaajien episodielokuvassa *[[4 X 4 (elokuva)|4&nbsp;&times;&nbsp;4]]* (1965). Lisäksi hän näytteli sivuosia Kurkvaaran elokuvissa *[[Naiset (vuoden 1964 elokuva)|Naiset]]* (1964), *[[Kielletty kirja]]* (1965) ja *[[Rottasota]]* (1968) sekä Jörn Donnerin elokuvassa *[[Täällä alkaa seikkailu]]* (1965).

May-Britt Seitava oli naimisissa taidemaalari Mikael Stierncreutzin (1936–1976) kanssa. Heidän poikansa on Egotrippi-yhtyeen Knipi. May-Britt Seitavan sisar oli oopperalaulaja ja näyttelijä Anita Seitava.

Puolisonsa kuoleman jälkeen May-Britt Seitava lopetti pitkälti työnteon mallina. 1980-luvun puolessa välissä hän teki silloin tällöin Helsingin Sanomien muotitoimistolle kuvaussihteerin hommia. 1990-luvulla hän oli vaatekaupassa töissä, toimi Vatevan hallituksessa ja järjesti Vatevan muotinäytöksiä. Hän oli myös mallien edustajana luottamustehtävissä muotimaailman etujärjestössä.

May-Britt Seitava kuoli vuonna 2022 ja hänet on haudattu Helsingissä Malmin hautausmaalle. 

## Lähteet
Emerson Parkin rautatieasema

**Emerson Parkin rautatieasema** on London Overgroundin asema Haveringin kaupunkipiirissä Lontoossa. Se sijaitsee Romford to Upminster Linen varrella, Oyster-vyöhykkeellä 6.

Asema avattiin **Emerson Park Halt** -nimisenä 1. lokakuuta 1909. Se tunnettiin joissain yhteyksissä myös pidemmällä nimellä **Emerson Park and Great Nelmes Halt**. Ei ole tiedossa, milloin aseman nimi muuttui nykyiseen muotoonsa. Asemaa käytti 307&nbsp;588 matkustajaa kaudella 2017–2018.


Tiedosto:Emerson Park station geograph-3458350-by-Ben-Brooksbank.jpg|Emerson Park vuonna 1991
Tiedosto:Welcome to Emerson Park Halt.JPG|Emerson Park Halt -kyltti asemalla vuonna 2014 ennen sen siirtymistä London Overgroundin haltuun.


## Lähteet
* 

### Viitteet
Nuorisydän Remix

**Nuorisydän Remix** on suomalaisen Younghearted-yhtyeen 8. syyskuuta 2016 julkaistu remix-EP. EP sisältää neljä remixiä yhtyeen aiemmin samana vuonna julkaiseman esikoisalbumin kappaleesta.

## Kappaleet

## Lähteet
OIRT FM

**OIRT FM** on nimitys radioaaltojen taajuusalueelle 65,84–74,00&nbsp;MHz, jota käytetään Venäjällä ja muissa entisen OIRT-järjestön itäeurooppalaisissa jäsenmaissa yleisradio-ohjelman lähettämiseen taajuusmoduloituna (WFM).

Taajuusalueen venäjänkielinen nimitys on *ultrakorotkije volny* ('ultralyhyet aallot') – UKV.

OIRT:n liityttyä EBU:hun vuonna 1992 monet Itä-Euroopan maat ovat ottaneet käyttöön ULA-taajuusalueen 87,50–108,00&nbsp;MHz (nk. VHF-kaista II).

OIRT FM on edelleen käytössä Venäjällä, Ukrainassa, Moldovassa ja Valko-Venäjällä.

OIRT-taajuusalue on osittain päällekkäinen lupavapaiden RHA68-radiopuhelinten kanavien kanssa, mistä seuraa radiopuhelimille käyttörajoituksia Venäjän rajan läheisyydessä.

Karjalan tasavallassa on lopetettu yleisradiolähettäminen taajuusalueella 65,84–74,00&nbsp;MHz. Valtiollinen Radio Rossii lähettää edelleen:
*60,33 MHz Pietarissa
*66,29 MHz Severobaikalskissa
*66,44 MHz Moskovassa
*66,65 MHz Apapajevskissa
*67,19 MHz Livnyssä
*67,67 MHz Kingiseppissä
*68,54 MHz Smolenskissa
*69,29 MHz Nižni Tagilissa
*70,28 MHz Oktjabrskissa
*70,94 MHz Naro-Fominskissa
*71,09 MHz Saratovissa
*71,93 MHz Sotšissa

## Lähteet
Imagawa Ujizane

**Imagawa Ujizane** (; 1538 Aoi-ku – 27. tammikuuta 1615 Shinagawa) oli japanilainen Sengoku- ja Edo-kausilla elänyt daimio. Hän oli Imagawa-klaanin kymmenes päämies vuosina 1560–1569 isänsä Imagawa Yoshimoton seuraajana.

## Elämä
Imagawa Ujizane syntyi nykyisessä Aoi-kussa vuonna 1538. Hän oli Imagawa Yoshimoton vanhin poika. Vuonna 1554 hän nai Hōjō Ujitsunan tyttären, ”Hayakawan”, mikä auttoi Imagawa-klaania parantamaan suhteitaan Hōjō-klaaniin. Ujizanesta tuli klaaninsa pää, kun hänen isänsä Yoshimoto kuoli taistelussa Oda Nobunagaa vastaan 12. kesäkuuta 1560. Yoshimoton kuoltua Takeda Shingen ja Tokugawa Ieyasu hyökkäsivät Ujizanea vastaan. Heillä oli valtava ylivoima; esimerkiksi vuoden 1569 Kakegawan piirityksessä Tokugawan joukkojen vahvuus oli 19&nbsp;000 ja Ujizanen joukkojen vahvuus vain noin 8&nbsp;000.

Ujizanen häviöön päättyneen Kakegawan piirityksen jälkeen Ujizane liittoutui Ieyasun kanssa. Myöhemmin hän yritti kostaa Takeda-klaanille julistamalla suolaa koskeneen vientikiellon. Tällä ei ollut juuri mitään vaikutusta, sillä myös Uesugi-klaani myi Takedalle suolaa. Kiellosta olikin Imagawalle enemmän haittaa kuin hyötyä ja oli osasyynä Imagawa-klaanin kukistumiseen.

Ujizane kuoli 27. tammikuuta 1615.

## Populaarikulttuurissa
Imagawa Ujizane tunnetaan myös pakkomielteestään kemari-nimiseen pallopeliin. Tähän viitataan suosituissa *[[Samurai Warriors]]* -peleissä, joissa Imagawa Yoshimotolla on aseenaan miekan lisäksi kemari.

## Lähteet
RHA68

**RHA68** on taajuusalueella 67,500–72,325&nbsp;MHz Suomessa 26 kanavalla toimivien radiopuhelinten kansallinen standardi. Laitteet on tunnettu Suomessa myös nimellä **metsästys-VHF** tai **jahti-VHF**. Tämän tyyppisistä radiopuhelimista täytyi Suomessa maksaa vuoden 2016 loppuun taajuusmaksu. Suomen itsenäisyyden julistamisen satavuotisjuhlavuotena 2017 ei 18 euron taajuusmaksua enää tarvinnut suorittaa, jolloin RHA68-radioista tuli PMR446-radiopuhelinten ja LA- eli CB-radiopuhelinten kaltainen vapaaradio, minkä käyttö ei edellytä tutkintoa eikä pätevyystodistusta, liikenne- ja viestintäviraston myöntämää kutsumerkkiä, erillistä lähetyslupaa eikä taajuusmaksua.

Radiopuhelimissa on 26 kanavaa. Osa kanavista on varattu tiepalvelun, autourheilun ja vapaaehtoisen pelastuspalvelun käyttöön. Loput ovat käytettävissä harrastus- ja työkäyttöön. RHA68-metsästysradioiden teknilliselle perustalle on muodostunut Suomessa kyläradio-toiminta, millä pyritään turvaamaan kylien yhteyksiä siltä varalta, että matkapuhelinverkko häiriintyy tai sammuu siksi, ettei ole enää käytettävissä verkkosähköä matkapuhelintukiasemille eikä viranomaisverkon tukiasemille.

RHA68 on osittain päällekkäinen mm. Venäjällä käytettävän OIRT FM -yleisradiotaajuusalueen kanssa.

Kanavia 15, 16 ja 18–21 ei saa käyttää 10 kilometriä lähempänä Venäjän, Ruotsin tai Norjan rajoja.

## RHA68-kanavien taajuudet ja käyttötarkoitukset
### Kanavaryhmä A
Alla oleva kanavaryhmittely on Traficomin ilmoittama. Laitteita hankittaessa kannattaa jälleenmyyjiltä varmistaa oikea ryhmittely.

### Kanavaryhmä E

## Lähteet
Unleash the Archers

**Unleash The Archers** on kanadalainen vuonna 2007 perustettu metalliyhtye, joka yhdistelee musiikissaan power metalia ja melodista death metallia.

Yhtye kiinnitettiin vuonna 2015 Napalm Recordsille.

## Jäsenet
* Brittney Hayes (alias Brittney Slayes) – laulu (2007–)
* Scott Buchanan – rummut (2007–)
* Grant Truesdell – kitara, taustalaulu (2011–)
* Andrew Kingsley – kitara, taustalaulu (2013–)
* Nikko Whitworth – basso (2016–)

## Diskografia
### Studioalbumit
* 
* 
* 
* 
* 
* 

### EP:t
* 

## Lähteet

## Aiheesta muualla
* 
* Yhtyeen kotisivu
Ryū Narushima

**Ryū Narushima** (, s. 5. syyskuuta 1968 Mizuho, Tokio) on japanilainen karateka. Hän voitti aktiiviurallaan Kyokushinin Japanin mestaruuden kolmesti ja saavutti kevytsarjassa MM-pronssia. Narushima palkittiin myös urallaan kahdesti parhaasta ottelutekniikasta MM-kilpailuissa.

## Kilpaura
Narushima aloitti karaten Masutatsu Ōyaman oppilaana ja siirtyi sittemmin kilpailemaan 1993 alueellisissa turnauksissa. Hän saavutti ensimmäisen kerran suurempaa menestystä 1994 sijoituttuaan toiseksi Japanin mestaruuskilpailun kevytsarjassa. Narushima hävisi loppuottelussa Kō Tanigawalle.

Seuraavana vuonna hän eteni toistamiseen loppuotteluun ja voitti ensimmäisen Japanin mestaruutensa kevytsarjassa. Tällä kertaa hän kohtasi loppuottelussa Takeshi Fukudan Narushima oli mestaruuden myötä mukana myös marraskuussa järjestetyssä MM-kilpailuissa, jotka käytiin avoimessa painoluokassa. Hän eteni viimeiselle kierrokselle 32 parhaan joukkoon, jossa Narushima hävisi ensimmäisellä kierroksella Garry O’Neillille. Hänet palkittiin turnauksessa parhaasta ottelutekniikasta.

Narushima siirtyi ottelemaan keskisarjaan vuonna 1996 ja saavutti Japanin keskisarjan mestaruuden. Hän voitti loppuottelussa Tatsuya Fukuda.

Narushima oli mukana ensimmäisissä painoluokallisissa MM-kilpailuissa 1997. Hän eteni pronssiotteluun saakka hävittyään välierissä lopulta maailmanmestaruuden voittaneelle Piotr Sawickille. Pronssiottelussa Narushima sen sijaan voitti Jevgeni Prohorovin.

Narushima saavutti uransa kolmannen Japanin mestaruuden 1999 voitettuaan kevytsarjan loppuottelussa Kōji Yasudan, joka oli myös edellisvuonna sijoittunut toiseksi. Narushima oli toistamiseen mukana MM-kilpailuissa marraskuussa, jossa hän sijoittui kahdeksanneksi. Hänen kisansa päättyivät hävittyään Francisco Filholle. Narushima palkittiin turnauksessa edellisvuoden tapaan parhaasta ottelutekniikasta.

## Kilpauran jälkeen
Narushima jatkoi karaten opettamista kilpauransa jälkeen. Elokuussa 2021 hän erosi IKO-liitosta yhteisymmärryksessä, kun Narushiman isä Koki Narushima nimitti poikansa Hagakure Jukun pääohjaajaksi. Koki oli perustanut 1980 oman tyylin, joka yhdistelee perinteisen- ja täyskontaktikaraten ominaisuuksia. Narushima kertoi silti tekevänsä yhteistyötä IKO-liiton kanssa.

## Muuta
Narushima oli Tekken 3 pelistä lähtien Jin Kazaman liikenäyttelijänä.

## Lähteet
Forest Gaten rautatieasema

**Forest Gaten rautatieasema** on rautatieasema Newhamin kaupunkipiirissä Lontoossa. Se sijaitsee TfL Railin (tulevan Crossrailin) reitillä Marylandin ja Manor Parkin asemien välillä, Oyster-vyöhykkeellä 3.

Romfordin asema avattiin vuonna 1840. Se suljettiin 1. kesäkuuta 1843, mutta avattiin taas uudelleen 31. toukokuuta 1846. Se on joissain yhteyksissä tunnettu myös pidemmällä nimellä **Forest Gate for Upton**. Asemaa käytti noin 2,8 miljoonaa matkustajaa kaudella 2017–2018.


Tiedosto:Forest Gate Station geograph-3881384-by-Ben-Brooksbank.jpg|Asemalaiturit vuonna 1991
Tiedosto:Forest Gate Station.jpg|Asemarakennus


## Lähteet
* 

### Viitteet
Ilfordin rautatieasema

**Ilfordin rautatieasema** on rautatieasema Redbridgen kaupunkipiirissä Lontoossa. Se sijaitsee TfL Railin (tulevan Crossrailin) reitillä Manor Parkin ja Seven Kingsin asemien välillä, Oyster-vyöhykkeellä 4.

Ilfordin asema avattiin 20. kesäkuuta 1839. Asemaa käytti hieman alle 7,7 miljoonaa matkustajaa kaudella 2017–2018.


Tiedosto:Ilford station geograph-3702569-by-Ben-Brooksbank.jpg|Laiturialue vuonna 2002
Tiedosto:Ilford station signage 2015 01.JPG|Aseman nimikyltti


## Lähteet
* 

### Viitteet
Sata lapsuuden jälkeistä päivää

**Sata lapsuuden jälkeistä päivää** (*Сто дней после детства, Sto dnei posle detstva*) on Sergei Solovjovin ohjaama neuvostoliittolainen värielokuva vuodelta 1975. Solovjov teki elokuvan käsikirjoituksen yhdessä Aleksandr Aleksandrovin kanssa. Teini-ikäisestä pojasta nuorten kesäisellä pioneerileirillä kertova elokuva toi Solovjoville Berliinin elokuvajuhlilla 1975 parhaan ohjauksen Hopeisen karhun.

Elokuvan pääosissa näyttelevät Boris Tokarev, Tatjana Drubitš, Irina Mališeva, Juri Agilin ja Sergei Šakurov.

Suomessa elokuvan ensi-ilta oli 3. joulukuuta 1976. Suomen elokuvateattereissa elokuvan näki 739 katsojaa. Elokuva esitettiin Yle TV2 -kanavalla 2. joulukuuta 1977.

## Lähteet
Osmo Rinta-Tassi

**Osmo Juhani Rinta-Tassi** (s. 16. heinäkuuta 1935 Kurikka) on suomalainen museonjohtaja ja historiantutkija.

Rinta-Tassin vanhemmat olivat maanviljelijä Arvo Johannes Rinta-Tassi ja emäntä Elli Matilda Knuuttila. Hän valmistui filosofian maisteriksi Jyväskylän yliopistosta vuonna 1965 ja väitteli tohtoriksi 1986. Rinta-Tassi toimi Jyväskylän kasvatusopillisen korkeakoulun ylioppilaskunnan pääsihteerinä 1960–1961, Jyväskylän yliopiston assistenttina 1965–1968 ja vuodesta 1975, Keski-Suomen tutkimusseuran toiminnanjohtajana 1968–1969, Punakaartin historiatoimikunnan tutkijana 1969–1971 ja Keski-Suomen maakuntaliiton toiminnanjohtajana 1972–1975. 

## Teoksia
* *Sirkka lauloi lystiksensä : mieskuoro Sirkat 75 vuotta*. Mieskuoro Sirkat, Jyväskylä 1974
* *Kurikan historia 1, Esihistoriasta Suomen sotaan* ; kirj. Osmo Rinta-Tassi ; esihistorian osan laat. Ville Luho. Kurikan kaupunki, Kurikka 1980
* *Korpelan talo : Jyväskylän Seppälänkankaan Karhuvuori-Korpelan talon historia, rakennukset ja asuintapa* ; kirj. Maija-Liisa Hirvi, Osmo Rinta-Tassi. Keski-Suomen museon monistesarja 1981,1. Jyväskylä 1981
* *Kansanvaltuuskunta punaisen Suomen hallituksena*, Jyväskylän yliopiston väitöskirja ; julk. Opetusministeriö. Punakaartin historiakomitea ; kartta ja kaaviot Leena Matilainen. Valtion painatuskeskus, Helsinki 1986
* *Vanhan Jyväskylän karttakirja* ; työryhmä Pekka Helin ym. ; teksti Osmo Rinta-Tassi ; kartat Keski-Suomen läänin maanmittauskonttorin arkisto, Valtionarkisto, Maanmittaushallituksen arkisto. Keski-Suomen museo, Jyväskylä 1990
* *Muurimäki-suku Kurikasta* ; sukututkimustyö ja aineiston tallennus Marja-Leena Sairanen ; sukupuut, Kurikan talokartta ja kyläkartta Kristiina Kanerva ; artikkelit Osmo Rinta-Tassi ym. ; levinneisyyskartat Matti Muurimäki. Muurimäen sukuseura, Kurikka 2002
* *Kurikan historia 2, Kappelista kauppalaksi vuodesta 1809 vuoteen 1965*. Kurikan kaupunki, Kurikka 2003-2004
* *Keski-Suomi karttakuvina* ; kartat ja tekstit Heikki Rantatupa, Osmo Rinta-Tassi. Keski-Suomen Museoyhdistys, Jyväskylä 2009
* *Silmäys Suomen historiaan* ; kirjoittajat Juhani Kostet, Osmo Rinta-Tassi, Marita Söderström, Seija Väärä ; toimittajat Marita Söderström, Juhani Kostet. Turun museokeskus, Turku 2009
* *Kyröönjoki - Meirän joki* ; tekijät Jari Järvinen, Ismo Nuuja, Heikki Rantatupa, Osmo Rinta-Tassi, Janne Vilkuna ; toimittaja Osmo Rinta-Tassi. Samuli Paulaharjun säätiö, Kuopio 2013

## Toimitustöitä
* *Leppävirran kirja *. JYY:n kotiseutusarja 5. Leppävirran kunta, Leppävirta 1967, 2. painos 1982
* *Jyväskylän vanha hautausmaa* ; toimitus Keski-Suomen museo (Olli Lampinen, Osmo Rinta-Tassi, Janne Vilkuna) ; tutkija Leena Maasalo-Marttila ; valokuvat Pekka Helin ym. Keski-Suomen museo, Jyväskylä 1989

## Palkinnot
* Historian ystäväin palkinto vuoden parhaasta historiateoksesta 1987

## Lähteet

## Aiheesta muualla
* Osmo Rinta-Tassi : ''Opiskelijana Jyväskylän kasvatusopillisessa korkeakoulussa 1950-60 -luvuilla''. Jyväskylän yliopiston museo.
Viulisti (elokuva)

**Viulisti** on vuonna 2018 ensi-iltansa saanut Paavo Westerbergin ohjaama ja yhdessä Emmi Pesosen kanssa käsikirjoittama draamaelokuva. Elokuvan ensi-ilta oli 5. tammikuuta 2018 ja se sai elokuvateattereissa yhteensä 22 000 katsojaa.
Elokuvaa on kuvattu Helsingissä ja Kööpenhaminassa.

## Juoni
Elokuva kertoo huippuviulisti Karinista (Matleena Kuusniemi), joka loukkaa kätensä onnettomuudessa ja tämän seurauksena menettää kykynsä soittaa. Hän palaa opettamaan ja rakastuu oppilaaseensa Anttiin (Olavi Uusivirta).

## Näyttelijät

## Vastaanotto

## Lähteet
Muhkusammalet

**Muhkusammalet** (*Anoectangium*) on lehtisammalsuku, joka kuuluu toukosammalten heimoon. Suvussa on 34 lajia. Suomessa kasvaa uhanalainen muhkusammal (*Anoectangium aestivum*).

## Lähteet
* Suomen Lajitietokeskus: Muhkusammalet – ''Anoectangium'' (taksonomia) Viitattu 11.11.2023.

### Viitteet
Punatyvisammalet

**Punatyvisammalet** (*Bryoerythrophyllum*) on lehtisammalsuku, joka kuuluu toukosammalten heimoon. Suvussa on 34 lajia. Suomessa kasvavat ruostetyvisammal (*Bryoerythrophyllum ferruginascens*) ja punatyvisammal eli kalliopunatyvisammal (*Bryoerythrophyllum recurvirostrum*). Punatyvisammal on elinvoimainen laji, joka esiintyy koko maassa. Ruostetyvisammal on äärimmäisen uhanalainen laji, joka esiintyy harvinaisena Pohjois-Lapissa Utsjoella.

## Lähteet
* Suomen Lajitietokeskus: Punatyvisammalet – ''Bryoerythrophyllum'' (taksonomia) Viitattu 11.11.2023.

### Viitteet
Manor Parkin rautatieasema

**Manor Parkin rautatieasema** on rautatieasema Newhamin kaupunkipiirissä Lontoossa. Se sijaitsee TfL Railin (tulevan Crossrailin) reitillä Forest Gaten ja Ilfordin asemien välillä, Oyster-vyöhykkeiden 3 ja 4 rajalla.

Manor Parkin asema avattiin 6. tammikuuta 1873. Se on joissain yhteyksissä tunnettu myös pidemmällä nimellä **Manor Park for Little Ilford**. Asemaa käytti noin 1,6 miljoonaa matkustajaa vuosina 2017–2018.


Tiedosto:Manor Park stn signage.jpg|Aseman nimikyltti
Tiedosto:Manor Park stn building.JPG|Asemarakennus


## Lähteet
* 

### Viitteet
Oda Nobuhide

**Oda Nobuhide** (; 1510 Kaito, Owarin provinssi – 8. huhtikuuta 1551) oli japanilainen sotaherra, Oda-klaanin pää ja Oda Nobunagan isä. 

## Elämä
Oda-klaanin päämiehenä Nobuhide soti Saito Dosania ja Imagawa Yoshimotoa vastaan. Vaikka Nobuhide menestyi taisteluissa erinomaisesti, klaanin jatkuvat sisäiset kamppailut estivät häntä yhdistämästä Owaria kokonaan. Nobuhide voitti Yoshimoton Azukizakan taistelussa 1542, mutta koki tappion taistelussa Saito Dosania vastaan 1547. Vuonna 1549 Nobuhide järjesti avioliiton vanhimman poikansa Nobunagan ja Dosanin tyttären Nōhimen välille. Näin hän teki rauhan Dosanin kanssa ja keskittyi taistelemaan Yoshimotoa vastaan.

Nobuhide kuoli vuonna 1551. Hän oli aiemmin nimennyt seuraajakseen poikansa Nobunagan. 16-vuotias Nobunaga, joka hädin tuskin edes tunsi isäänsä, saapui hautajaisiin väärin pukeutuneena ja käyttäytyi muutenkin epäasiallisesti. Tämän seurauksena monet klaanin palvelijat siirtyivät tämän veljen, Oda Nobuyukin, puolelle. Nobunaga kuitenkin tunnustettiin isänsä seuraajaksi.

Nobuhidellä oli kaksitoista poikaa ja kaksi tytärtä.

## Lähteet
Merilapiosammalet

**Merilapiosammalet** (*Hennediella*) on lehtisammalsuku, joka kuuluu toukosammalten heimoon. Suvussa on 22 lajia. Suomessa kasvaa merilapiosammal (*Hennediella heimii*) lounaisosassa maata.

## Lähteet
* Suomen Lajitietokeskus: Merilapiosammalet – ''Hennediella'' (taksonomia) Viitattu 11.11.2023.

### Viitteet
Kalliopahkurasammalet

**Kalliopahkurasammalet** (*Hymenostylium*) on lehtisammalsuku, joka kuuluu toukosammalten heimoon. Suvussa on 16 lajia.

## Lajeja
Suomessa esiintyy kalkkialustalla kasvava kalliopahkurasammal (*Hymenostylium recurvirostrum*) Lounais-, Itä- ja Pohjois-Suomessa. Tiedot pohjanpahkurasammalen (*Hymenostylium gracillimum*) esiintymisestä on poistettu.

## Lähteet
* Suomen Lajitietokeskus: ''Hymenostylium'' (taksonomia) Viitattu 11.11.2023.

### Viitteet
Pyrstösammalet

**Pyrstösammalet** (*Pterygoneurum*) on lehtisammalsuku, joka kuuluu toukosammalten heimoon. Suvussa on kymmenen lajia.

Suomessa kasvaa pyrstösammal (*Pterygoneurum ovatum*). Laji on havaittu vain Varsinais-Suomesta Paraisilta, kalkkilouhosalueen ei-luonnontilaisilta kasvupaikoilta.

## Lähteet
* Suomen Lajitietokeskus: Pyrstösammalet – ''Pterygoneurum'' (taksonomia) Viitattu 11.11.2023.

### Viitteet
Viherpahkurasammalet

**Pahkasammalet** eli **viherpahkurasammalet** (*Gymnostomum*) on lehtisammalsuku, joka kuuluu toukosammalten heimoon. Suvussa on 21 lajia. Suomessa kasvavat viherpahkurasammal (*Gymnostomum aeruginosum*) ja kalkkipahkurasammal (*Gymnostomum calcareum*), joka on äärimmäisen uhanalainen. Kolmas laji pohjanpahkurasammal (*Hymenostylium gracillimum*, syn. *Gymnostomum boreale*) on siirretty *[[Hymenostylium]]*-sukuun.

## Lähteet
* Suomen Lajitietokeskus: Pahkasammalet – ''Gymnostomum'' (taksonomia) Viitattu 11.11.2023.

### Viitteet
Euroopan pankkiviranomainen

**Euroopan pankkiviranomainen** (EPV; ) on vuonna 2011 perustettu, Pariisissa toimiva EU:n erillisvirasto. Sen tehtävänä on pyrkiä luomaan EU:n pankkialalle yhteiset säännöt sekä panna sovittua valvontaa ja sääntelyä täytäntöön valvontatietoja julkistamalla. EPV toimii välittäjänä pankkiryhmittymien rajat ylittävissä erimielisyyksissä. EPV myös tukee tukee monessa maassa toimivien pankkiryhmittymiä valvovien kansallisten viranomaisten yhteistyötä. Toiminnallaan Euroopan pankkiviranomainen tähtää pankkituotteiden avointen ja vakaiden sisämarkkinoiden luomiseen Euroopan unionissa. Viraston palveluksessa on 208 ihmistä.

Osana valvontatehtäväänsä Euroopan pankkiviranomainen on esimerkiksi tehnyt pankkien stressitestejä (muun muassa vuonna 2016).

Sekä Euroopan komissio että EVP ilmoittivat alkuvuonna 2017, että EVP siirretään pois Britanniasta, mikäli maa eroaa EU:sta. Elokuun alkuun 2017 mennessä halunsa viraston uudeksi sijaintipaikaksi olivat ilmoittaneet Bryssel (Belgia), Dublin (Irlanti), Frankfurt am Main (Saksa), Luxemburg (Luxemburg), Pariisi (Ranska), Praha (Tšekki), Varsova (Puola) ja Wien (Itävalta). Viraston uudeksi sijaintipaikaksi ratkesi arvalla Pariisi. 

## Lähteet

## Aiheesta muualla
*Euroopan pankkiviranomaisen sivusto  (eba.europa.eu)
*Pankkivalvonta (EBA)  (finanssivalvonta.fi)
Mongolian parlamenttivaalit 2012

Mongoliassa pidettiin parlamenttivaalit 28. kesäkuuta 2012. Vaaleissa valittiin 76 jäsentä suureen huraliin. Parlamenttivaalien aikaan pidettiin myös Ulan Batorin kunnanvaltuuston vaalit. Parlamentti- ja kunnanvaltuuston vaalit pidettiin ensimmäistä kertaa samaan aikaan. Vaaleissa käytettiin myös ensimmäistä kertaa elektronisia ääntenlaskukoneita. Tätä perusteltiin ääntenlaskennan reiluudella.

Ehdokkaita suureen huraliin oli 544 joista 174 oli naisia.  

Demokraattinen puolue ja Mongolian kansanpuolue ilmoittivat ehdokkaat vaaleihin 24. toukokuuta 2012. Uusi vaaleihin osallistunut puolue oli Mongolian kansan vallankumouspuolue jonka Nambaryn Enkhbayar oli perustanut vuonna 2010.

Demokraattinen puolue oli tammikuun puoliväliin asti hallituksen suuressa koalitiossa mukana mutta vetäytyi keskittyäkseen omaan vaalikampanjaansa. 
## Kampanjointi

Korruptio on suuri ongelma, koska meillä on korruptiota meillä on huono hallinto, ajattelen että useimmat kehittyvät yhteiskunnat ovat epäonnistuneet yhä uudestaan. Me emme halua toistaa sitä. Presidentti Tsahiagiin Elbegdorj Al Jazeera lehdelle 29. kesäkuuta 2012. 

Ulkomaisten yritysten kaivostoiminta on johtanut Mongoliassa tilanteeseen jossa maahan tulee paljon rahaa. Rahan tuleminen on johtanut korruptiosyytteisiin, valituksiin poliittisen johdon vastuuttomuudesta maan luonnonvarojen käytössä ja selän kääntämisestä työntekijöiden huonoa kohtelua kohtaan ulkomaisten firmojen omistamissa kaivoksissa. Kaikki puolueet kampanjoivat korruptiota vastaan. Vaalien alla ovensuukyselyitä suorittanut Sumati Luvsandendev kertoi että 90% mongolialaisista uskoo poliitikkojen hyötyvän jonkinlaisista erityisistä järjestelyistä ulkomaisten yritysten kaivostoiminnassa.

Äänestyspaikat olivat auki aamu seitsemästä ilta kahdeksaan. Äänestyslaitteet raportoivat annetut äänet suoraan keskuskomitealle. 65% 1,833 miljoonasta äänioikeutetusta kävi äänestämässä.
## Tulokset

 

## Lähteet
Urheiluvuosi 1964

**Urheiluvuosi 1964** käsittelee vuoden 1964 merkittäviä uutisia ja tapahtumia urheilussa.

## Yleiskilpailut
* Talviolympialaiset 1964 Innsbruckissa
* Kesäolympialaiset 1964 Tokiossa

## Golf

* Masters-turnauksen voitti ennätyksellisesti neljännen kerran urallaan yhdysvaltalainen Arnold Palmer.
* Yhdysvaltain avoimen turnauksen voitti yhdysvaltalainen Ken Venturi.
* Britannian avoimen turnauksen voitti yhdysvaltalainen Tony Lema.
* PGA-mestaruuden voitti yhdysvaltalainen Bobby Nichols.

## Tennis

* Australian avointen miesten kaksinpelin mestaruuden voitti kolmannen kerran urallaan järjestäjämaan Roy Emerson ja naisten viidennen peräkkäisen kerran saman maan Margaret Smith.
* Ranskan avointen miesten kaksinpelin mestaruuden voitti toisen kerran urallaan espanjalainen Manuel Santana ja naisten toisen kerran urallaan Margaret Smith.
* Wimbledonin miesten kaksinpelin mestaruuden voitti Roy Emerson ja naisten kolmannen kerran urallaan brasilialainen Maria Bueno.
* Yhdysvaltain avointen miesten kaksinpelin mestaruuden voitti toisen kerran urallaan Roy Emerson ja naisten kolmannen kerran urallaan Maria Bueno.
* Australia voitti sekä Davis Cupin että toisen kerran järjestetyn Federation Cupin.

## Katso myös

* Suomen urheilu 1964

## Lähteet

## Aiheesta muualla
Urheiluvuosi 1968

**Urheiluvuosi 1968** käsittelee vuoden 1968 merkittäviä uutisia ja tapahtumia urheilussa.

## Yleiskilpailut
* Talviolympialaiset 1968 Grenoblessa
* Kesäolympialaiset 1968 Méxicossa
*Kesäparalympialaiset 1968 Tel Avivissa

## Golf

* Masters-turnauksen voitti yhdysvaltalainen Bob Goalby.
* Yhdysvaltain avoimen turnauksen voitti yhdysvaltalainen Lee Trevino.
* Britannian avoimen turnauksen voitti toisen kerran urallaan eteläafrikkalainen Gary Player.
* PGA-mestaruuden voitti yhdysvaltalainen Julius Boros.

## Tennis

* Australian avointen miesten kaksinpelin mestaruuden voitti järjestäjämaan Bill Bowrey ja naisten yhdysvaltalainen Billie Jean King.
* Ranskan avointen miesten kaksinpelin mestaruuden voitti toisen kerran urallaan australialainen Ken Rosewall ja naisten yhdysvaltalainen Nancy Richey.
* Wimbledonin miesten kaksinpelin mestaruuden voitti kolmannen kerran urallaan australialainen Rod Laver ja naisten kolmantena peräkkäisenä vuonna Billie Jean King.
* Yhdysvaltain avointen miesten kaksinpelin mestaruuden voitti järjestäjämaan Arthur Ashe ja naisten britti Virginia Wade.
* Davis Cupin voitti Yhdysvallat ja Federation Cupin Australia.

## Katso myös

* Suomen urheilu 1968

## Lähteet
* 

### Viitteet

## Aiheesta muualla
Kirjallisuusvuosi 1969

**Kirjallisuusvuosi 1969** käsittelee vuoden 1969 tärkeitä kirjallisuuden tapahtumia, uutisia ja julkistuksia.

## Tapahtumia
* Helsingin hiippakunnan tuomiokapitulille tehtiin kantelu pastori Terho Pursiaista vastaan hänen *Uusin testamentti* -kirjasensa vuoksi. Kirjasen väitettiin yllyttävän ihmisiä lainvastaiseen väkivaltaiseen toimintaan.
* Yhdysvaltojen homot, lesbot ja transihmiset nousivat vastustamaan Stonewallin mellakoissa heitä vainoavaa järjestelmää. Mellakat toimivat ratkaisevana tapahtumana joka käynnisti sukupuoli- ja seksuaalivähemmistöjen oikeuksia puolustavan liikkeen.

## Julkaisuja
* Esa Anttala &ndash; *[[Viimeinen partio Kannaksella]]*
* Jorge Luis Borges &ndash; *[[Kuvitteellisten olentojen kirja]]* 
* Charles Bukowski &ndash; *Notes of a Dirty Old Man* (suom. *[[Vanhan likaisen miehen juttuja]]*, 2002)
* Mihail Bulgakov &ndash; *[[Saatana saapuu Moskovaan]]* (ven. Мастер и Маргарита, *Master i Margarita*, suom. 1969)
* Eric Carle &ndash; *Pikku toukka paksulainen*
* Henri Charrière &ndash; *[[Vanki nimeltä Papillon]]* (suom. 1970)
* Philip K. Dick &ndash; *[[Ubik]]*
* Dario Fo &ndash; *[[Mysterio Buffo]]*
* Michel Foucault &ndash; *L’archéologie du savoir* (suom. *[[Tiedon arkeologia]]*, 2005)
* John Fowles &ndash; *The French Lieutenant’s Woman* (suom. *Ranskalaisen luutnantin nainen, 1973*; elokuva *[[Ranskalaisen luutnantin nainen]],* 1981)
* Veikko Haakana &ndash; *Kivinen biisoni* (Valtion kirjallisuuspalkinto 1970)
* Jarkko Laine &ndash; *Niin kulki Kolumbus*
* Ursula K. Le Guin &ndash; *[[Pimeyden vasen käsi]]*
* Michael Moorcock &ndash; *[[Katso ihmistä!]]*
* Tauno Palo &ndash; *[[Käsi sydämellä]]*
* Terho Pursiainen &ndash; *[[Uusin testamentti]]*
* Mario Puzo &ndash; *[[Kummisetä]]*
* Philip Roth &ndash; *[[Portnoyn tauti]]*
* Pentti Saarikoski &ndash; *Katselen Stalinin pään yli ulos*
* Albert Speer &ndash; *Erinnerungen*
* Tzvetan Todorov &ndash; *Grammaire du Décaméron* (kirjallisuustiedettä)
* Jack Vance &ndash; *[[Emphyrio]]*
* Kurt Vonnegut &ndash; Teurastamo 5 (engl. *Slaughterhouse Five, or the Children’s Crusade*, suomennos 1970)

## Palkintoja
; Hugo-palkinto
* John Brunner
; Kalevi Jäntin palkinto
* Juhani Peltonen
; Mikael Agricola -palkinto
* Juhani Jaskari
; Nobelin kirjallisuuspalkinto
* Samuel Beckett
; Pohjoismaiden neuvoston kirjallisuuspalkinto
* Per Olov Enquist
; Pulitzerin kirjallisuuspalkinto
* N. Scott Momaday
Kirjallisuusvuosi 1968

**Kirjallisuusvuosi 1968** käsittelee vuoden 1968 tärkeitä kirjallisuuden tapahtumia, uutisia ja julkistuksia.

## Tapahtumia
* Osprey Publishing -julkaisuyhtiö perustettiin Yhdistyneessä kuningaskunnassa.
* Tšekkoslovakiassa vallitsi puolivuotinen vapauden aika Prahan kevät, joka loppui elokuussa Neuvostoliiton toimeenpanemaan Tšekkoslovakian miehitykseen. Useiden vapautta käsitelleiden kirjailijoiden (esimerkiksi Milan Kundera) teokset olivat kiellettyjä kotimaassaan vuoteen 1989 saakka.

## Julkaisuja
* Erkki Ahonen &ndash; *[[Paikka nimeltä Plaston]]*. Tieteisromaani
* Veijo Baltzar &ndash; *Polttava tie* (esikoisteos)
* Arthur C. Clarke &ndash; *2001: A Space Odyssey* (suom. *[[2001 avaruusseikkailu (kirja)|2001 avaruusseikkailu]]*, 1969)
* Nicky Cruz &ndash; *[[Juokse poika juokse]]*
* Erich von Däniken &ndash; *[[Vieraita avaruudesta|Vieraita avaruudesta: Menneisyyden ratkaisemattomia arvoituksia]]*
* Paul Ralph Ehrlich &ndash; *[[The Population Bomb]]*
* René Goscinny &ndash; *[[Arkajalka]]*. Ensimmäinen suomennettu Lucky Luke -sarjakuva
* Tove Jansson &ndash; *[[Kuvanveistäjän tytär]]*
* Mauno Jokipii &ndash; *[[Panttipataljoona: suomalaisen SS-pataljoonan historia]]*
* Annikki Kariniemi &ndash; *Erään avioliiton anatomia*
* Yasunari Kawabata &ndash; *[[Kioto (romaani)]]* (ilm. japaniksi 1962)
* Björn Landström &ndash; *Reseskildring: Rapport från en resa till världens ändar september 1967 - april 1968*
* Alistair MacLean &ndash; *[[Navaronen haukat]]*
* Eeva-Liisa Manner &ndash; *[[Poltettu oranssi]]*
* Jaakko Okker (toim.) &ndash; *[[Praha 21.8.1968]]* (Huutomerkki-sarjaan kuuluva pamfletti)
* Tytti Parras &ndash; *[[Jojo (romaani)|Jojo]]*
* Charles Portis &ndash; *Kova kuin kivi*
* Aleksandr Solženitsyn &ndash; *[[Ensimmäinen piiri]]*
* Ilmar Talve &ndash; *Kansanelämä kaupunkiyhteisössä*
* Marko Tapio &ndash; *Arktinen hysteria II: Sano todella rakastatko minua*
* Kaari Utrio &ndash; *Kartanonherra ja kaunis Kirstin* (esikoisteos, uusi painos vuonna 1999 nimellä Kirstin)
* Osmo A. Wiio &ndash; *Ymmärretäänkö sanomasi?*

## Palkintoja
; Aleksis Kiven palkinto
* Elina Vaara
; Hugo-palkinto
* Roger Zelazny
; Kalevi Jäntin palkinto
* Jorma Ranivaara
* Lauri Immonen
; Mikael Agricola -palkinto
* Aarno Peromies
; Nobelin kirjallisuuspalkinto
* Yasunari Kawabata
; Pohjoismaiden neuvoston kirjallisuuspalkinto
* Per Olof Sundman
; Pulitzerin kirjallisuuspalkinto
* William Styron

## Lähteet
Heikki Niska

**Heikki Niska** eli salanimi **Petri Karhusalo** (s. 7. marraskuuta 1961 Kalajoki) on suomalainen prosaisti ja runoilija. Niska on julkaissut myös lastenkirjoja. Hän on toiminut myös kokkina, asunut Tampereella ja kesästä 2017 Helsingissä.

## Teokset
* *Sataa lapsuuteen*, runoja, Espoo: Weilin + Göös, 1987. .
* *Nukunausta Nekkulaan*, runoja, (ilosofiaa lapsille ja aikuisille), kuvitus: Risto Moberg. Helsinki: Elävien runoilijoiden seura, 1994 
* *Sinioranssi* (haikuja Suomesta) Helsinki: Elävien runoilijoiden seura, 1996 
* *Pitäkää kiinni hatustanne!*,runoja, kuvitus: Risto Moberg. Helsinki: Ihme, 1998 .
* *Ulijasta väkiä*, runoja Keski-Pohjanmaan murteella,  Turku: Sammakko, 2003 .
* *Mehtätähtejä ja uuen kylän outoja*, runoja Keski-Pohjanmaan murteella, Turku: Sammakko, 2005 .
* *Näläkä ja jano*, lyhytproosaa Keski-Pohjanmaan murteella, Helsinki: Edico, 2006 ., .
* *Mitä ihimisekki sannoo!: (rakikometia hilijasilta mailta)*, lyhytproosaa Keski-Pohjanmaan murteella, Helsinki: Edico, 2007 .
* *Satakieli ja lakaisukone*, runoja, kuvittanut Virpi Penna. Helsinki: Tammi, 2008 .
* *Taikakissan värit*, runoja,: graafinen toteutus: Ville Granroth. Helsinki: WSOY, 2010. .
* *Yrren avaruusmuodot*, teksti: graafinen toteutus: Ville Granroth. Helsinki: WSOY, 2010. .
* *Peikkovaara*, runoja, kuvittanut Virpi Penna. Helsinki: Tammi, 2011 .
* *Balladi kuultavasta pojasta*, runoja, Helsinki: ntamo, 2012 .
* *Miesten häät*, runoja, valokuvat: Udo Dittrich. Helsinki: ntamo, 2013 . (alun perin julkaistu nimellä Petri Karhusalo, kustantaja Meikänainen, 1995)
* *Keskiyön pysäkki*, runoja, Helsinki: ntamo, 2014 .
* *Solisevaiset, haikuja ja tankoja*, Sanasato 2017 .
* *Lystisaaren kesä*, runoja, & Hannamari Ruohonen. Kustantamo S&S 2017, .
* *Frida ja käärmehameinen yö*, runoja, Kulttuurivihkot 2020, .
*  *Hössöttävät Hörvelöt*, lastenromaani, kuvittanut Ulla Saar  Enostone 2021, 
*  *Hornanperän hurjapäät*, runoja, kuvittanut Matilda Kilpua, Kulttuurivihkot 2021, 
* *Tosisaan nolua*, lyhytproosaa Keski-Pohjanmaan murteella, Kulttuurivihkot 2021, 
* *Hiuku, Miuku ja mummo*, runot Heikki Niska, Rauni Anita Martikainen, kuvitus: Mia Nikkilä. Kulttuurivihkot 2024 
* *[[Päiväkoti Raikuli]]*, kuvittanut Elvi Pekkarinen. Kulttuurivihkot 2024 

## Lähteet

## Aiheesta muualla
* Haastattelu Kirjasampo
*
Terry Richardson

**Terry Richardson** (14. elokuuta 1965 New York, Yhdysvallat) on yhdysvaltalainen muotikuvaaja. 

Richardson on ollut yksi muotimaailman huippukuvaajista, kunnes vuonna 2017 syytöksiä mallien seksuaalisesta ahdistelusta alkoi tulla julkisuuteen. Esimerkiksi *[[Vogue]]ta* ja *[[Vanity Fair (lehti)|Vanity Fairia]]* julkaiseva Condé Nast International sanoi irti yhteistyön Richardsonin kanssa tämän käytöksen vuoksi.

Richardonin isä Bob Richardson oli tunnettu muotikuvaaja.

## Lähteet
Sierra Leonen talous

**Sierra Leonen talous** korreloi vähiten kehittyneiden maiden talouden kanssa. Maan bruttokansantuote oli yhteensä 4,4 miljardia Yhdysvaltain dollaria vuonna 2017, 677 dollaria per asukas. Sisällissodan loppumisen jälkeen vuonna 2002 Sierra Leonen talous on asteittan noussut, 4–7 prosentin nousulla.

## Maatalous, kalastus ja metsätalous
Yli 60% väestöstä viljelee maata, kiertovilljely on yleisin menetelmä. Riisi on tärkein ravintokasvi. Muita ravintokasveja ovat hirssi, maapähkinät, maniokki, bataatit ja öljypalmut. Tärkeimmät myyntituloja tuovat kasvit ovat palmuydinöljy, kaakao, kahvi, palmukuitu ja inkivääri.

Kalastusta harjoitetaan sekä sisävesillä että merellä. 

Metsä peittää yli kolmanneksen maasta. Puutavaraa tuotetaan sekä kotimaan että vientimarkkinoille.

## Lähteet

## Aiheesta muualla
Kupla (täsmennyssivu)

**Kupla** tarkoittaa seuraavia asioita:

* kupla, ilmarakkula nesteessä tai muussa aineessa
* *[[Kupla (televisiosarja)|Kupla]]*, yhdysvaltalainen televisiosarja
* *[[Kupla (lehti)|Kupla]]*, suomalainen sarjakuvalehti
* *[[Kupla (elokuva)|Kupla]]*, Aleksi Salmenperän ohjaama elokuva vuodelta 2022
* Volkswagen Kupla, Volkswagenin ensimmäinen automalli
* kuplatuoli, Eero Aarnion vuonna 1968 suunnittelema tuoli
* Sosiaalinen kupla, Erityisesti sosiaalisessa mediassa ja verkossa toimiva samanmielisten yhteisö
The System

**The System** oli laulajasta / kitaristista Mic Murphysta sekä kosketinsoittajasta David Frankista koostuva yhdysvaltalainen synthpop-duo, joka debytoi 1980-luvulla. Yhtye perustettiin New Yorkissa vuonna 1982. 

## Diskografia
* *Sweat* (Mirage / Atco / Atlantic, 1983)
* *X-Periment* (Mirage / Atco / Atlantic, 1984)
* *Pleasure Seekers* (Mirage / Atco / Atlantic, 1985)
* *Don’t Disturb This Groove* (Atlantic, 1987)
* *Rhythm & Romance* (Atlantic, 1989)
* *ESP* (Town Sound / Orpheus Music / EMI, 2000)
* *Unreleased Unleashed* (Science Lab, 2009)
* *System Overload* (Science Lab, 2013)

## Lähteet
Shahab Hosseini

**Shahab Hosseini** (; s. 3. helmikuuta 1974 Teheran) on iranilainen näyttelijä ja valokuvamalli.
Hän on esiintynyt muun muassa elokuvassa *[[Nader ja Simin: Ero]]*.

Vuonna 2021 Hosseini palkittiin parhaan miespääosan Jussilla Hamy Ramezanin ohjaamasta draamaelokuvasta *[[Ensilumi (elokuva)|Ensilumi]]* (2020).

## Lähteet

## Aiheesta muualla

*              
*Cannes Festivaali Shahab Hosseini
Zungeru

**Zungeru** on kaupunki Nigerin osavaltiossa, Nigeriassa. Se oli Britannian Pohjois-Nigerian protektoraatin pääkaupunkina vuodesta 1902 vuoteen 1916. 

Zungeru sijaitsee Kadunajoen varrella. Sen kohdalla on rautatiesilta.

Zungeruun rakennetaan suurta vesivoimalaa. Sen rahoituksesta neljännes tulee Nigeriasta, loput Kiinasta. Vuonna 2018 voimala oli puoliksi valmis. Sen arvioidaan valmistuvan 2020.

## Lähteet

## Aiheesta muualla
Seven Kingsin rautatieasema

**Seven Kingsin rautatieasema** on rautatieasema Redbridgen kaupunkipiirissä Lontoossa. Se sijaitsee TfL Railin (tulevan Crossrailin) reitillä Ilfordin ja Goodmayesin asemien välillä, Oyster-vyöhykkeellä 4.

Seven Kingsin asema avattiin 1. maaliskuuta 1899. Asemaa käytti hieman alle kolme miljoonaa matkustajaa kaudella 2017–2018.


Tiedosto:Seven Kings stn slow look east.JPG|Aseman laiturialue
Tiedosto:Seven Kings stn signage.JPG|Aseman nimikyltti ajalta ennen TfL Railia


## Lähteet
* 

### Viitteet
Kirjallisuusvuosi 1967

**Kirjallisuusvuosi 1967** käsittelee vuoden 1967 tärkeitä kirjallisuuden tapahtumia, uutisia ja julkistuksia.

## Tapahtumia
* Helsingin raastuvanoikeudessa alkoi oikeudenkäynti kirjailija Arvo Saloa vastaan. Kapteeni Artturi Vuorimaa syytti Saloa tekijänoikeuslain rikkomisesta, koska Salo oli lainannut kirjoittamaansa *[[Lapualaisooppera]]an* useita otteita Vuorimaan kirjasta *Kolme kuukautta Kosolassa*. Oikeus hylkäsi kanteen.
* Suomessa alkoi maaliskuun alkupuolella kirjapainolakko, joka keskeytti kaikkien sanoma- ja aikakauslehtien ilmestymisen kolmeksi viikoksi.
* San Franciscossa syntyneen hippiliikkeen laajentuminen alkoi.

## Julkaisuja
* Samuel Josef Agnon &ndash; *Kun väärä oikaistaan: kertomuksia*
* Svetlana Allilujeva &ndash; *[[Kaksikymmentä kirjettä ystävälle]]* (, suom. 1967)
* Miguel Ángel Asturias &ndash; *Herra presidentti*
* Desmond Bagley &ndash; *Maanvyöry*
* Jörn Donner &ndash; *[[Uusi Maammekirja]]*
* Martti Haavio &ndash; *[[Suomalainen mytologia (Haavio)|Suomalainen mytologia]]*
* Veikko Huovinen &ndash; *Lyhyet erikoiset*
* Kauko Kare &ndash; *Tähän on tultu : Paasikiven linjalta K-rintamaan*
* Maria Lang &ndash; *Kahdeksastoista Lucia-neito*
* Leonard C. Lewin &ndash; *[[The Report from Iron Mountain]]*
* Gabriel Garcia Márquez &ndash; *[[Sadan vuoden yksinäisyys]]* (*Cien años de soledad*, suomennos 1971)
* Simo Puupponen alias Aapeli &ndash; *Kissa, kissa, kissa*
* *[[Rolling Stone]]* -lehden julkaisu alkaa.
* Aino Räsänen &ndash; *Helenan suku*
* Hannu Salama &ndash; *[[Minä, Olli ja Orvokki]]*
* Wilbur Smith &ndash; *Ukkosen kruunu*
* Marko Tapio &ndash; *[[Vuoden 1939 ensilumi|Arktinen hysteria I: Vuoden 1939 ensilumi]]*

## Palkintoja
; Aleksis Kiven palkinto
* Eeva Joenpelto
; Hugo-palkinto
* Robert A. Heinlein
; Mikael Agricola -palkinto
* Jouko Linturi
; Nobelin kirjallisuuspalkinto
* Miguel Ángel Asturias
; Pohjoismaiden neuvoston kirjallisuuspalkinto
* Johan Borgen
; Pulitzerin kirjallisuuspalkinto
* Bernard Malamud

## Lähteet
Goodmayesin rautatieasema

**Goodmayesin rautatieasema** on rautatieasema Redbridgen kaupunkipiirissä Lontoossa. Se sijaitsee TfL Railin (tulevan Crossrailin) reitillä Seven Kingsin ja Chadwell Heathin asemien välillä, Oyster-vyöhykkeellä 4.

Goodmayesin asema avattiin 8. helmikuuta 1901. Asemaa käytti hieman yli 3,5 miljoonaa matkustajaa kaudella 2017–2018.


Tiedosto:Goodmayes station building.JPG|Asemarakennus
Tiedosto:Goodmayes station signage.JPG|Aseman nimikyltti ajalta ennen TfL Railia


## Lähteet
* 

### Viitteet
Chadwell Heathin rautatieasema

**Chadwell Heathin rautatieasema** on rautatieasema Redbridgen kaupunkipiirissä Lontoossa. Se sijaitsee TfL Railin (tulevan Crossrailin) reitillä Goodmayesin ja Romfordin asemien välillä, Oyster-vyöhykkeellä 5.

Chadwell Heathin asema avattiin 11. tammikuuta 1864. Se sai uudeksi nimekseen **Chadwell Heath for Becontree** vuonna 1927, mutta tarkenne poistui myöhemmin käytöstä ja nimi palasi entiselleen. Asemaa käytti noin 3,75 miljoonaa matkustajaa kaudella 2017–2018.


Tiedosto:Chadwell Heath stn slow platforms high westbound 2013.JPG|Aseman laiturialue
Tiedosto:Chadwell Heath stn signage.JPG|Aseman nimikyltti ajalta ennen TfL Railia


## Lähteet
* 

### Viitteet
Kirjallisuusvuosi 1966

**Kirjallisuusvuosi 1966** käsittelee vuoden 1966 tärkeitä kirjallisuuden tapahtumia, uutisia ja julkistuksia.

## Tapahtumia
* 8. syyskuuta &ndash; Ensimmäinen Unescon lukutaitopäivä 
* Kiinan kulttuurivallankumous alkoi: maan lehdissä syytettiin kahta tunnettua kirjailijaa kommunistipuolueen vastaisesta toiminnasta ja kerrottiin noin 160&nbsp;000 kiinalaisen kirjailijan ja taiteilijan lähteneen tehtaisiin, maataloustöihin ja armeijaan ”uudistamaan ajatteluaan”.
* Kirjailija Hannu Salama tuomittiin Helsingin hovioikeudessa jumalanpilkasta kolmeksi kuukaudeksi ehdolliseen vankeuteen, mutta tasavallan presidentti Urho Kekkonen armahti hänet vuonna 1968. Lisäksi kustantaja Kari Reenpää sai 2&nbsp;000 markan sakot ajattelemattomuudesta tehdystä jumalanpilkasta. Kustannusyhtiö Otava joutui maksamaan valtiolle 46&nbsp;000 markkaa. *[[Juhannustanssit]]*-romaanin kiistanalaiset kohdat – sivut 139–142 – määrättiin sensuroitavaksi. Teoksen uusintapainokset ilmestyivät sensuroituina vuoteen 1990 asti.
* Kansainvälisen ISBN-järjestelmän alku: W H Smith -kirjakauppaketju otti Britanniassa käyttöön merkinnän *Standard Book Numbering* (SBN).

## Julkaisuja
* Uula Aapa &ndash; *[[Tuhoon tuomittu partio]]*
* Chinua Achebe &ndash; *[[Kansan mies (kirja)|Kansan mies]]*
* Isaac Asimov &ndash; *Fantastic Voyage* (elokuvan *[[Fantastinen matka]]* pohjalta tehty kirja)
* Anni Blomqvist &ndash; *I stormens spår* (ensimmäinen Myrskyluoto- eli Stormskär-romaanisarjan teos)
* Truman Capote &ndash; *[[Kylmäverisesti]]*
* James Clavell &ndash; *[[Tai-Pan (romaani)]]*
* Shūsaku Endō &ndash; *[[Vaitiolo (romaani)|Vaitiolo]]*
* Mary Douglas &ndash; *[[Puhtaus ja vaara]]*
* Friedrich Dürrenmatt &ndash; *Der Meteor* (suom. *Meteori : kaksinäytöksinen komedia*)
* Robert A. Heinlein &ndash; *[[Kuu on julma]]*
* Fred Hoyle &ndash; *[[Los Angeles ei vastaa]]*
* Marjatta Kurenniemi &ndash; *[[Onnelin ja Annelin talo]]*, (Onneli ja Anneli -sarjan avaus)
* Anatoli Kuznetsov &ndash; *Babi Jar* (dokumenttiromaani; sensuroimaton versio julk. 1969)
* Niilo Lauttamus &ndash; *[[Rähinäremmi]]*
* Gunnar Mattsson &ndash; *Prinsessa*
* Kalle Päätalo &ndash; *[[Viimeinen savotta (kirja)|Viimeinen savotta]]*
* Karl Ristikivi &ndash; *Rõõmulaul* (runokokoelma)
* Arvo Salo &ndash; *[[Lapualaisooppera]]*
* Maj Sjöwall & Per Wahlöö &ndash; *Mies, joka hävisi savuna ilmaan*
* Hunter S. Thompson &ndash; *[[Helvetin enkelit (kirja)|Helvetin enkelit]]*
* Jack Vance &ndash; *[[The Blue World]]*
* Lauri Viita &ndash; *Kootut runot*

## Palkintoja
; Aleksis Kiven palkinto
* Paavo Haavikko
; Hugo-palkinto
* Frank Herbert &ndash; *[[Dyyni (romaani)|Dyyni]]*
* Roger Zelazny &ndash; *And Call Me Conrad*
; Kalevi Jäntin palkinto
* Iikka Vuotila
; Mikael Agricola -palkinto
* Kai Kaila
; Nobelin kirjallisuuspalkinto
* Nelly Sachs
* Samuel Josef Agnon
; Pohjoismaiden neuvoston kirjallisuuspalkinto
* Gunnar Ekelöf
; Pulitzerin kirjallisuuspalkinto
* Katherine Anne Porter

## Lähteet
Leslie Quagraine

**Leslie Quagraine** (s. Lontoo) on Suomessa asuva brittiläissyntyinen kuvittaja, joka tunnetaan muun muassa *[[Helsingin Sanomat|Helsingin Sanomien]]* juttujen yhteyteen tekemistään sadoista kuvituspiirroksista. Hän on tehnyt myös muun muassa kirjankansia ja -kuvituksia.

Lontoossa suomalaisen äidin pojaksi syntynyt Quagraine on toiminut kuvittajana Suomessa 1970-luvulta alkaen. Tuusulan Ruotsinkylässä asuva Quagraine on innokas ilmailuhistorian harrastaja ja perusti vuonna 2015 aiheeseen keskittyvän lehden nimeltä *Old Aeroplanes*.

## Lähteet

## Aiheesta muualla
*Quagrainen ''Mind, Art & Design'' -sivusto